google/wiki40b huggingface dataset:
Ray Holt

Raymond M. Holt bol spoluzakladateľom Microcomputer Associates, Incorporated, ktorá vynašla Jolt Microcomputer postavený na 6502 jadre.
Holt tvrdí že navrhol prvý mikroprocesor na svete, Central Air Data Computer pre stíhačky F-14 Tomcat, ešte jeden rok pred Intelom.
Beaufort (Hérault)

Poloha

Obec má rozlohu 6,09 km². Najvyšší bod je položený 220 m n. m. a najnižší bod 53 m n. m.

Obyvateľstvo

Počet obyvateľov obce je 199 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Passy-sur-Marne

Poloha

Passy-sur-Marne má rozlohu 3,71 km². Najvyšší bod je položený 229 m n. m. a najnižší bod 62 m n. m.

Obyvateľstvo

Passy-sur-Marne má 152 obyvateľov (2009).
Graf vývoja obyvateľstva:
Zdroje: INSEE
11 (električková linka v Bratislave)

Linka 11 bola električkovu linkou, ktorá premávala v Bratislave.
Philippe Moreels

Život a kariéra

Philippe Moreels je absolvent Vrije Universiteit v Bruseli a Solvay Business School. Po skončení štúdia pôsobil na pozícii analytika, neskôr vnútorného audítora v Unilever Group v Bruseli (1982 - 1986). Ďalších sedem rokov pracoval na rôznych pozíciach, vrátane zástupcu prevádzkového riaditeľa skupiny Standard Chartered Bank (Westdeutsche Landesbank). Od roku 1993 potom pôsobil v slovenskej Tatra banke ako riaditeľ operations, od roku 1998 aj ako člen predstavenstva. Od 1. marca 2002 zastával pozíciu člena predstavenstva a vrchného riaditeľa ČSOB.
Od novembra 2009 pracuje v Českých aerolíniách, najprv zastával pozíciu viceprezidenta pre marketing, predaj a ekonomiku. Zároveň bol od 1. decembra 2009 do 31. marca 2011 podpredsedom predstavenstva Českých aerolínií. Post predsedu predstavenstva Českých aerolínií zastáva od 1. apríla 2011, zároveň pôsobí aj ako viceprezident pre ekonomiku. Dňa 14. februára 2011 sa stal podpredsedom predstavenstva akciovej spoločnosti Český aeroholding.
Ann Coulterová

Názory a politická činnosť

Coulterová podporovala Georga W. Busha v úrade prezidenta. V roku 2008 a 2012 podporovala kampaň Mitta Romneyho. V roku 2016 podporila kandidatúra Donalda Trumpa.
Verí, že rozhodnutie v spore Roe v. Wade by malo byť zmenené a rozhodovanie o potratoch by malo byť ponechané na jednotlivé štáty Únie. Je pro-life, ale súhlasí s výnimkou v prípade znásilnenia. Ostro vystupuje proti nelegálnej imigrácii do Spojených štátov a udeleniu amnestii nelegálnym imigrantom na území USA. Pôvodne podporovala inváziu do Afganistanu, ale v roku 2009 vyjadrila obavy z nového Vietnamu a vystúpila proti vyslaniu ďalších amerických jednotiek. Vystupuje proti manželstvu homosexuálov a je za definovanie manželstva ako zväzku jedného muža a jednej ženy.
Saint-André-de-l’Eure

Poloha

Obec má rozlohu 19,83 km². Najvyšší bod je položený 149 m n. m. a najnižší bod 120 m n. m.

Obyvateľstvo

Počet obyvateľov obce je 3 397 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jean-Poutge

Poloha

Obec má rozlohu 10,8 km². Najvyšší bod je položený 225 m n. m. a najnižší bod 105 m n. m.

Obyvateľstvo

Počet obyvateľov obce je 311 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Bojmír Petrikovich

Životopis

Ľudovú školu navštevoval v Banskej Bystrici-Radvani, strednú v Banskej Bystrici, 1835-1838 študoval právo v Bratislave a 1838-1840 v Kežmarku. Od roku 1840 vykonával administratívno-právnu prax vo Zvolenskej stolici v Banskej Bystrici. Účastník revolúcie 1848-1849, organizoval odboj vo Zvolenskej stolici. V jeho pozostalosti sa zachoval o. i. dokumentov Pamätník z rokov 1837-1840, kt. svedčí o jeho slov. a slovanskom cítení a kontaktoch v Bratislave a v Kežmarku.
Jozef Cincík (maliar)

Život

Jeho rodičia pochádzali z Turca, ale v roku 1908 na na istý čas presťahovali do rumunského Sedmohradska, kde sa Jozef Cincík narodil. Jeho otcom bol Gabriel Cincík, učiteľ a organista, matkou Jolana, rodená Lenkeyová. Jozef Cincík mal mladšieho brata Ferdinanda. Rodina sa v roku 1914 vrátila späť na Slovensko, do Kláštora pod Znievom. V roku 1915 sa presťahovali do Trnavy, ale už v roku 1916 sa vrátili späť do Kláštora. Ti vyštudoval základnú školu, gymnázium navštevoval v Lučenci. Potom študoval na Právnickej fakulte Karlovej univerzity v Prahe (1928 - 1932), neskôr (1932 - 1936) aj archeológiu a dejiny umenia na Filozofickej fakulte Univerzity Komenského v Bratislave. V roku 1938 úspešne obhájil svoju dizertáciu s názvom: "Barokové fresky západného Slovenska v XVII. a XVIII. storočí", ktorá vyšla v tom istom roku aj knižne. V apríli 1945 bol dekrétom prezidenta republiky menovaný za riadneho profesora dejín umenia na Filozofickej fakulte Univerzity Komenského v Bratislave.
Od roku 1933 pôsobil ako tajomník Umeleckého odboru Matice slovenskej a tiež ako riaditeľ Štátneho pamiatkového úradu pre stredné Slovensko v Martine. V tomto postavení sa zoznámil s mnohými slovenskými umelcami (najmä maliarmi; jeho blízkym priateľom bol napríklad Martin Benka). Podieľal sa na vytvorení Galérie slovenského výtvarného umenia, otvorenej 25. novembra 1933 v priestoroch novostavby Slovenského národného múzea v Martine. Na prelome rokov 1935 a 1936 sa spolu s Karolom Plickom, Jozefom Cígerom-Hronským a Konštantínom Čulenom zúčastnil osemmesačnej cesty po centrách slovenskej minority v USA. Cincík sa staral najmä o inštalovanie výstav a administratívu spojenú s cestou.
Od polovice 30-tych rokov písal do početných periodík o dejinách staršieho i moderného slovenského umenia, o histórii a archeológii. Bol autorom niekoľkých kunsthistorických monografií a aktívne sa venoval umeleckej tvorbe (najmä maľbe a grafike). Navrhol niekoľko známok počas existencie vojnovej Slovenskej republiky (osemdielnu sériu "slovenské kniežatá") a tiež návrhy na bankovky (v roku 1944).
V marci 1945 Cincík emigroval s inými predstaviteľmi kultúry vojnovej Slovenskej republiky najprv do Rakúska, potom do Bavorska a v októbri 1945 do Talianska. Od roku 1946 žil a tvoril v Spojených štátoch amerických, učil na St Beda´s College a realizoval sa aj ako výtvarník a grafik (vymaľoval niekoľko kostolov v USA). Vo svojom voľnom čase sa venoval výskumu osudov francúzskeho vojaka a účastníka americkej vojny za nezávislosť USA Jána Ladislava Polereckého. Na konci života pracoval ako katalogizátor verejnej knižnice (Public Library) v Clevelande.
Gestas

Poloha

Obec má rozlohu 2,19 km². Najvyšší bod je položený 194 m n. m. a najnižší bod 77 m n. m.

Obyvateľstvo

Počet obyvateľov obce je 68 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cerová vrchovina – Porimavie

Cerová vrchovina – Porimavie je chránené vtáčie územie v Banskobystrickom kraji v katastrálnych územiach Abovce, Bakta, Bátka, Belina, Bizovo, Blhovce, Bottovo, Čakanovce, Čamovce, Čenice, Číž, Dražice, Drňa, Dubno, Dubovec, Gemer, Gemerské Dechtáre, Gemerské Michalovce, Gemerský Jablonec, Gortva, Hajnáčka, Hodejov, Hodejovec, Hostice, Chanava, Chrámec, Janice, Jesenské, Jestice, Kaloša, Kráľ, Lenartovce, Martinová, Nižná Pokoradz, Nižný Blh, Nová Bašta, Orávka, Padarovce, Petrovce, Radzovce, Rakytník, Riečka, Rimavská Seč, Rimavská Sobota, Rumince, Stará Bašta, Šiatorská Bukovinka, Šimonovce, Širkovce, Štrkovec, Šurice, Tachty, Tomášovce, Tornaľa, Uzovská Panica, Včelince, Večelkov, Vlkyňa, Vyšná Pokoradz a Zacharovce.
Rozloha územia je 30187,700 ha a správcom územia je CHKO Cerová vrchovina.
Predmetom ochrany sú druhy Alcedo atthis, Bubo bubo, Circus aeruginosus, Coturnix coturnix, Dendrocopos medius, Galerida cristata, Ixobrychus minutus, Jynx torquilla, Lanius minor, Lullula arborea, Merops apiaster, Otus scops, Pernis apivorus, Streptopelia turtur a Sylvia nisoria.
Saint-Martin-de-Saint-Maixent

Poloha

Obec má rozlohu 12,64 km². Najvyšší bod je položený 141 m n. m. a najnižší bod 47 m n. m.

Obyvateľstvo

Počet obyvateľov obce je 1 086 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chello

Chello je značka poskytovateľa internetu LGI (predtým UGC a UPC Broadband), ktorý je vedúcou spoločnosťou širokopásmového pripojenia na internet cez rozvody káblovej televízie v Európe s približne 1,3 milióna zákazníkmi na jednotlivých trhoch. LGI pôsobí v 15 európskych, 4 latinskoamerických a 2 ázijských krajinách a produkt chello je dostupný v 10 krajinách: Belgicko, Česko, Francúzsko, Holandsko, Maďarsko, Nórsko, Poľsko, Rakúsko, Slovensko a Slovinsko.
Na každom lokálnom trhu chello poskytuje portál, ktorý obsahuje novinky a zábavný obsah. Značka chello bola v Európe uvedená v roku 1998.
Na Slovensku je v súčasnosti (september 2007) internet chello sprístupnený v 8 mestách (Bratislava, Trnava, Žilina, Košice, Banská Bystrica, Pezinok, Nové Zámky a Dunajská Streda).

História

Produkt chello na Slovensku začínal so službou chello classic s počiatočnou rýchlosťou 392/64 kbitps (download/upload), neskôr bola rýchlosť zvýšená na 512/128, potom 1024/256, 2048/256, 4096/512 a 8192/512 kbitps. Priebežne pribúdali aj iné služby s inými rýchlosťami a paušálnymi cenami (chello plus, chello light, chello professional, chello easy a chello extreme), v roku 2007 pribudla služba chello platinum a chello free.
Zaujímavosťou je, že pritom, ako sa rýchlosti pripojenia zvojnásobovali, cena sa nemenila a za jednotku rýchlosti zákazníci platili postupne stále menej, pričom napríklad služba chello easy mala v roku 2007 už vyše 5-násobne vyššiu rýchlosť ako chello classic v čase spustenia, pričom za chello easy sa platí polovica z chello classic.
V Bratislave, ktorá bola prvé mesto na Slovensku, kde bola služba prístupná, bola služba uvedená najprv v Starom Meste, neskôr bola rozšírená do Petržalky, Dlhých dielov a Lamača a postupne do všetkých ostatných častí mesta. Druhým mestom, kde bola služba prístupná, bola Žilina, neskôr pribudla Trnava a ďalšie mestá a počet miest sa stále zvyšuje.

Porovnanie s ostatnými typmi pripojenia

Na svoju dobu bol produkt chello veľmi výhodný, lebo ponúkol veľmi rýchle nepretržité pripojenie za veľmi výhodnú cenu oproti klasickému dial-up pripojeniu. Výhodou bola veľmi dobrá rýchlosť sťahovania a stabilita pripojenia, miernou nevýhodou bola nižšia rýchlosť odosielania, hoci stále omnoho vyššia, ako pri pripojení dial-up. Nevýhodou bolo aj nie celkom dobrá dostupnosť v odľahlejších častiach Bratislavy. Prakticky súčasne s rozvojom pripojenia chello sa rozvíjali aj iné typy pripojenia, hlavne rôzne zdieľané siete na sídliskách, ktoré mali výhodu podstatne nižšej ceny pri pomerne slušnej rýchlosti, ktorá však bola premenlivá a nestabilná, no niekedy bolo možné sťahovať aj rýchlosťou 1 MB/s, pričom niekedy bola rýchlosť na úrovni dial-up pripojenia. Výhodou takýchto riešení bola aj rovnaká rýchlosť odosielania dát, ďalšou nevýhodou je zase absencia verejnej IP adresy, ktorá je potrebná v niektorých aplikáciách.
Gilbertove ostrovy

Gilbertove ostrovy (kiribatsky Tungaru, anglicky Gilbert Islands) je súostrovie 16 atolov v západnej časti Tichého oceána na juhovýchodnom okraji Mikronézie. Ťahá sa od atolu Arorae 176° 40' východnej dĺžky a 2°40' južnej šírky po atol Makin Meang 172°50' východnej dĺžky a 3°20' severnej šírky v dĺžke asi 900 km. Gilbertove ostrovy tvoria hlavnú časť republiky Kiribati. Ich celková rozloha je 281 km². Archipel obýva asi 83 382 obyvateľov. 
Atoly a ostrovy sa nachádzajú v približne severo-južnej línii, medzi atolmi Aranuka a Nonouti prechádza rovník, ktorý tak delí skupinu na severnú a južnú časť. Ostrovy možno rozdeliť tiež podľa bývalých administratívnych okrskov na Severné, Centrálne a Južné Gilbertove ostrovy. Skupina Gilbertových ostrovov tvorí takmer najzápadnejšiu časť Kiribati, západnejšie sa nachádza už iba samostatný ostrov Banaba. Ostrovy sa nachádzajú v časovom pásme UTC+12. 
Povrch ostrovov je nízky (3-6 m n. m.). Na severe padne 1500-2500 mm, na juhu 800-1500 mm zrážok ročne. Obyvatelia sa živia pestovaním kokosovej palmy a rybolovom. Najhustejšie osídlený je atol Tarawa (46 000 obyvateľov), na ktorom sa nachádza hlavné mesto (Bairiki na Južnej Tarawe), prístav a letisko republiky Kiribati. Menšie letiská sú na ostrovoch Butaritari, Marakei, Abemama a Tabiteuea. Ako prví Európania pristáli na Gilbertových ostrovoch (ostrove Butaritari) roku 1606 Španieli.
OTS 44

OTS 44 je hnedý trpaslík vzdialený približne 554 ly (170 parsekov) v súhvezdí Chameleón. Bol to najmenší známy hnedý trpaslík až do objavu Cha 110913-773444.
Jeho hmota je približne 15 krát hmota Jupitera, alebo približne 1,5 % hmoty Slnka. Jeho polomer je približne 20 % polomeru Slnka. Predpokladá sa, že OTS 44 je obklopený prstencom prachu a čiastočiek ľadu a kameňa. Z tohto disku sa v budúcnosti môže vytvoriť planetárna sústava.
Jeho rektascenzia je 11h 10m 11,5s, deklinácia je -76° 32' 13" a zdanlivá hviezdna veľkosť je +14.61.
Trojčlenka

Trojčlenka je jednoduchá matematická metóda na výpočet priamej alebo nepriamej postupnosti veličiny  v závislosti od veličiny  podľa vzorca , pričom  je konštanta. Jednoducho povedané, veličiny  a  sú v priamej úmere. Ich podiel  sa rovná konštante . Ak sa veličina  zdvojnásobí, prípadne strojnásobí, následkom toho sa zdvojnásobí, prípadne strojnásobí aj veličina .

Úlohy

Riešenie klasickej úlohy s úmernými veličinami vyžaduje tri kroky. Výpočty môžeme robiť postupne alebo opísať obecne a vypočítať až na záver dosadením do vzorca.

Metóda postupného výpočtu

Dve mačky zjedia denne tri mäsové konzervy. Koľko mäsových konzerv zjedia denne štyri mačky?
Krok 1 údaje: 2 mačky zjedia 3 konzervy.
Krok 2 výsledok pre jednotku: 1 mačka zje  konzervy.
Krok 3 hľadaný výsledok: 4 mačky zjedia  konzerv.
Odpoveď: 4 mačky zjedia denne 6 mäsových konzerv.
Trojčlenka v priamej úmernosti je založená na tom, že v druhom kroku vypočítame výsledok pre jednotku. Prechádzame od 2 mačiek k jednej a potom ku 4 mačkám.

Trojčlenka v nepriamej úmernosti

Trojčlenka v nepriamej úmernosti sa zakladá na tom, že veličina  závisí od veličiny ,  podľa vzorca, kde  je určitá konštanta (tj. nemenná hodnota).
Tým je povedané, že veličiny  a  sú nepriamo úmerné. Ich súčin  je konštantný. Ak sa veličina  zdvojnásobí, prípadne strojnásobí následkom toho sa dvakrát, prípadne trikrát zmenší veličina .

Príklad na nepriamu úmernosť.

3 kombajny zožnú určité pole za 2 hodiny. Koľko času potrebuje na zožatie tohoto poľa 6 kombajnov?
Krok 1 údaje: 3 kombajny potrebujú 2 h (hodiny).
Krok 2 výsledok pre jednotku: 1 kombajn potrebuje  h.
Krok 3 hľadaný výsledok: 6 kombajnov potrebuje .
Odpoveď: 6 kombajnov potrebuje na zožatie daného poľa 1 hodinu.
Taktiež aj tu je výpočet založený na fakte, že v druhom kroku vypočítame pre jednotku. Prechádzame od 3 kombajnov cez 1 kombajn ku 6 kombajnom.
Sacy (Marne)

Poloha

Obec má rozlohu 5,56 km². Najvyšší bod je položený 259 m n. m. a najnižší bod 89 m n. m.

Obyvateľstvo

Počet obyvateľov obce je 380 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bousselange

Poloha

Obec má rozlohu 7,2 km². Najvyšší bod je položený 195 m n. m. a najnižší bod 181 m n. m.

Obyvateľstvo

Počet obyvateľov obce je 51 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Manhattan Bridge

Manhattan Bridge je visutý reťazový most cez East River v meste New York v USA. Spája Lower Manhattan na Canal Street s Brooklynom na Flatbush Avenue Extension. Most má celkovú dĺžku 2 089 m, otvorený bol 31. decembra 1909. Navrhol a skonštruoval ho poľský inžinier Ralph Modjeski a Leon Moisseiff.
Na moste sú v hornej časti dve pruhy pre vozidlá v každom smere. V spodnej časti sú štyri koľaje pre podzemnú dráhu a chodník pre chodcov a cyklistov.
Granès

Poloha

Obec má rozlohu 5,38 km². Najvyšší bod je položený 665 m n. m. a najnižší bod 312 m n. m.

Obyvateľstvo

Počet obyvateľov obce je 124 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
MG 42

Nasadenie

MG-42 mal veľmi vysokú rýchlosť streľby medzi 900 až 1500 výstrelmi za minútu. Takáto kadencia je taká vysoká, že ľudský sluch nedokáže rozlíšiť zvuk jednotlivých rán. Vojakom tento zvuk pripomínal trhanie látky, na základe čoho vzniklo mnoho prezývok ako „Hitlerova píla,“ „píla na kosti“ (ako ho prezývali Nemci) alebo „Hitlerov zips“ (ako ho prezývali západní Spojenci). Sovietski vojaci ho nazvali „trhač linolea.“ Napriek veľkej kadencii guľometov nemecké vojenské príručky z roku 1940 zakazovali streľbu dávkami dlhšími ako 250 rán. Odporučali páliť maximálne 300–350 rán za minútu aby sa predišlo prehriatiu hlavne. Vysoká kadencia umožňovala nemeckým jednotkám pokrývať hustou paľbou veľký priestor čo z guľometu robilo veľmi ničivú zbraň, ktorá efektívne podporovala pechotu, ktorá bola po väčšinu vojny vyzbrojená prevažne opakovačkami Mauser Karabiner 98k, ktoré neumožňovali rovnakú rýchlosť streľby ako napr. poloautomatické pušky M1 Garand, ktorými boli vybavení americkí vojaci.
Guľometné družstvo malo tvoriť 6 vojakov - veliteľ, strelec, nosič trojnožky a traja nosiči munície, náhradných hlavní a ostatného materiálu. Veliteľ, strelec a nosič trojnožky mali byť ozbrojení pištoľami, a zvyšní traja mali mať pušky. V praxi sa obsluha guľometu skladala len z troch ľudí: strelca, nabíjača a nosiča. Strelec bol väčšinou poddôstojník.
Po skončení vojny sa Američania pokúsili upraviť konštrukciu MG-42 pre náboj .30-06 Springfield. Guľomet nazvali T24, skončil však len v štádiu prototypu. Po vojne vývoj zbrane pokračoval, výsledkom boli zbrane ako Nemecké guľomety M52, MG 1, MG 42/59, MG 3, Švajčiarsky SIG 710-3, Španielsky CETME AMELI atď. Výraznú podobnosť konštrukcie možno pozorovať aj u amerického M60.
Predurčená harmónia

Predurčená harmónia alebo prestabilizovaná harmónia je vopred ustavovená harmónia. Pojem predurčenej harmónie je jedným z najznámejšich významovych útvarov vytvorených G. W. Leibnizom.
Predučená harmónia podľa Leibniza je súlad vytvorený Bohom medzi všetkými substanciami, monádami, bez toho, aby dochádzalo k priamemu a vzájomnému pôsobeniu medzi nimi. Tak sa napr. duša a telo vyvíjajú paralelne, vnemy duše sa zhodujú s afektami tela, tak ako dvojo hodín raz navždy rovnako nastavených.
Rovnodennosť

Príčina

Jav rovnodennosti je spôsobený sklonom zemskej osi od roviny ekliptiky a obehom Zeme okolo Slnka. Ide totiž o miesta na dráhe obehu Zeme okolo Slnka, v ktorých platí, že zemská os smeruje najmenej "preč od Slnka" a najmenej "presne k Slnku", t. j. smeruje najviac "nabok od Slnka". Takáto poloha Zeme spôsobuje, že je severná pologuľa (ako celok) aj južná pologuľa (ako celok) ožarovaná Slnkom rovnako intenzívne, a že je deň rovnako dlhý ako noc.

Dôsledky

V deň jarnej a jesennej rovnodennosti je na všetkých miestach na Zemi deň s rovnakou dĺžkou slnečného svitu – 12 hodín (výnimku tvorí južný a severný pól). V deň jarnej rovnodennosti na severnom póle po prvýkrát po šiestich mesiacoch vychádza Slnko – končí sa polárna noc a nastáva polárny deň. Na južnom póle nastáva presne opačný jav. Slnko zapadá a tým sa končí polárny deň a nastáva polárna noc. Pri jesennej rovnodennosti sa zase začína polárna noc na severnom póle a na južnom sa začína polárny deň. Výška Slnka nad horizontom sa rovná výške svetového rovníka v danej zemepisnej šírke. Vyplýva to z toho, že Slnko má nulovú deklináciu.

Výpočet uhla dopadu slnečných lúčov

Dopad slnečných lúčov na danú rovnobežku môžeme ľahko vypočítať aj v prípade rovnodennosti:
x = rovnobežka, na ktorej chceme vypočítať dopad slnečných lúčov.
y = uhol, ktorý zvierajú dopadajúce slnečné lúče so zemským povrchom.
90° − x = y 
Pre Bratislavu platí 90° − 48° = 42° t. j. 20. marca a 23. septembra napoludnie dopadajú slnečné lúče pod uhlom 42°.
Netopier alkatoe

Rozšírenie a početnosť

Netopier alkatoe bol len nedávno objavený (2001) preto nie je jeho rozšírenie dostatočne známe. Bol zistený len v Európe.
Le Thil-Riberpré

Poloha

Obec má rozlohu 10,09 km². Najvyšší bod je položený 239 m n. m. a najnižší bod 143 m n. m.

Obyvateľstvo

Počet obyvateľov obce je 232 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
ISO 3166-2:ZA

Kódy ISO 3166-2 pre Juhoafrickú republiku identifikujú 9 provincií. Prvá časť (ZA) je medzinárodný kód pre Juhoafrickú republiku, druhá časť pozostáva z dvoch písmen identifikujúcich provinciu.
La Chapelle-Thouarault

Poloha

Obec má rozlohu 7,64 km². Najvyšší bod je položený 64 m n. m. a najnižší bod 28 m n. m.

Obyvateľstvo

Počet obyvateľov obce je 1 931 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
San Maríno (mesto)

San Maríno (v slovenčine staršie: San Marino ; po taliansky: San Marino) je hlavné mesto štátu San Maríno. Administratívne je to kastel (obec). Mesto má 4 252 obyvateľov (29. február 2012).
Amisódaros

Amisódaros (starogr. Ἀμισώδαρος – Amisódaros) je v gréckej mytológii lýkijský kráľ.
Epický básnik Homér uvádza, že lýkijský kráľ Amisódaros bol otec Marida a Atymnia, ktorí bojovali v trójskej vojne pod velením  Sarpédóna, spojenca trójskeho kráľa Priama. V šestnástom speve Iliady urazený Achilleus odmietol bojovať a Patroklos si obliekol jeho výzbroj a takto odetý išiel do boja, aby zabránil trójskemu princovi Hektorovi zapáliť achájske lode. Trójania v domnení, že sa Achilleus vrátil do boja od lodí ustúpili, ale Patroklos neskôr pred Skajskou bránou zomrel rukou Hektora.
Tieto boje si vyžiadali aj životy chrabrých synov Amisódara, Atymnia a Marida. Obaja padli rukami synov pylského kráľa Nestora. Atymnia zabil kopijou Antilochos a Marida usmrtil Thrasymédes.
Podľa antického autora Plutarcha, Amisódaros pochádzajúci z lýkijskej kolónie Zelaia bol tiež pirát a Lýkijčania ho volali Isaras. Jeho pirátsku loď na prove zdobil lev a na korme had. V posádke jeho lode bol aj najobávanejší krvilačný bojovník Chimarrhos, kvôli ktorému sa ľudia báli plaviť po mori a bývať v pobrežných mestách.
Alexander Albrecht

Životopis

Jeho otec Ján (Johann) Albrecht bol učiteľom na gymnáziu, matka Mária von Vaszary pochádzala zo starého maďarského rodu. V rokoch 1895 až 1903 študoval na Kráľovskom katolíckom gymnáziu v Bratislave, kde sa stretol a spriatelil s Bélom Bartókom. V rokoch 1904 až 1908 študoval na Hudobnej akadémii Franza Liszta v Budapešti kompozíciu u Hansa Kosslera (veľkého obdivovateľa Johannesa Brahmsa) a hru na klavír. Jeho ďalšími učiteľmi boli aj Ferencz Szandtner, ktorý ho učil dirigovať, a David Popper, ktorý bol učiteľom komornej hudby. Počas štúdií sa Albrecht vypracoval na úspešného klaviristu. Popri hudbe študoval aj právo.
Po návrate do Bratislavy v roku 1908 prijal miesto organistu v katedrále svätého Martina a v hre na organ sa súčasne zdokonaľoval u Rudolfa Dittricha vo Viedni. Tiež pracoval ako učiteľ v Mestskej hudobnej škole v Bratislave.
V roku 1918 sa oženil s Margarétou Fischerovou.
V roku 1921 po smrti Eugena Kosswa, riaditeľa Mestskej hudobnej školy a dirigenta Cirkevného hudobného spolku pri Dóme sv. Martina, prevzal Albrecht jeho miesto (Mestskú hudobnú školu zatvorili v roku 1945, Cirkevný hudobný spolok zanikol v roku 1952). Alexander Albrecht mal významný podiel na profesionalizácii hudobného života Bratislavy v dobe zrodu vzdelávacích a kultúrnych inštitúcií Slovenska, svojim pedagogickým pôsobením v dome regenschoriho najskôr na Lodnej 12 a neskôr na Kapitulskej 1 ovplyvnil profesionálny rast mnohých slovenských skladateľov a interpretov vtedajšej generácie.
Alexander Albrecht spáchal samovraždu 30. augusta 1958, krátko po svojich 73. narodeninách. Pochovaný je na Ondrejskom cintoríne v Bratislave.
Sekvojovec mamutí

Rozšírenie v USA

Pôvodne rastie v západnej časti severoamerického kontinentu v Kalifornii, na západných svahoch Sierry Nevady, od 1400 do 2600 metrov nad morom. Najvyššie exempláre rastú v Mamuťom háji v Kalifornii, v Maripolskom a Obrovskom pralese (Giant Forest) v južnom Oregone a na iných miestach na západe USA. V Obrovskom pralese dodnes rastie asi 20 000 stromov.

Rozšírenie v Európe

Do Európy bol dovezený v rokoch 1853 – 1855 a bol hojne vysádzaný  v zámockých parkoch ako okrasná drevina. Na Slovensku je známych niekoľko jedincov sekvojovca mamutieho aj ako chránených stromov. Niekoľko exemplárov sekvojovca sa nachádza aj v Arboréte Mlyňany.

Zaujímavosti

Rod sekvoja bol pomenovaný na počesť náčelníka indiánskeho kmeňa irokézov Sequoia, ktorý vytvoril písmo pre svoj ľud. V preklade z jazyka indiánov znamená sekvoja "veľký strom".